Komission asetus (EY) N:o 1629/95, annettu 5 päivänä heinäkuuta 1995, maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 muuttamisesta



Virallinen lehti nro L 155 , 06/07/1995 s. 0010 - 0011



KOMISSION ASETUS (EY) N:o 1629/95, annettu 5 päivänä heinäkuuta 1995, maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1538/95 (2), ja erityisesti sen 28 artiklan, sekä katsoo, että maito- ja maitotuotealaa koskevista jäsenvaltioiden ja komission välisistä tiedonannoista 31 päivänä tammikuuta 1995 annetussa komission asetuksessa (ETY) N:o 210/69 (3), sellaisena kuin se on viimeksi muutettuna asetuksella (EY) N:o 1094/95 (4), säädetään säännöllisistä komissiolle tehtävistä maitotuotteiden markkinoita koskevista tiedonannoista; Uruguayn kierroksen monenvälisten kauppaneuvottelujen osana tehdyn maataloussopimuksen täytäntöön panemiseksi vaaditaan tuonnista ja viennistä, ja erityisesti todistushakemuksista ja niiden käytöstä, yksityiskohtaisempia lisätietoja, jotta voidaan varmistaa sopimusvelvoitteiden noudattaminen; nopea tiedottaminen viennin kehityksestä on välttämätöntä edellä mainittujen velvoitteiden mahdollisiman tarkaksi noudattamiseksi; tämän takia olisi muutettava kyseinen asetus, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 210/69 seuraavasti: 1) Korvataan 5 a artikla seuraavasti: "5 a artikla Jäsenvaltioiden on toimitetava "Interactive Data Entry System" -järjestelmän, jäljempänä `IDES`, välityksellä komissiolle seuraavat tiedot: 1. viimeistään joka kuukauden kymmenentenä päivänä edellisen kuukauden osalta, ensimmäisen kerran ennen 10 päivää elokuuta 1995 heinäkuun 1995 osalta, niiden tuotteiden määrät, joille on annettu tuontitodistus komission asetuksen (EY) N:o 1600/95 (*) II osaston A ja C jakson ja III osaston mukaisesti jaoteltuna CN-koodin ja alkuperämaan mukaan, 2. viimeistään todistuksen antokuukautta seuraavan kuukauden kymmenentenä päivänä, ensimmäisen kerran ennen 10 päivää elokuuta 1995 heinäkuun 1995 osalta, niiden tuotteiden määrät, joille on annettu tuontitodistus asetuksen (EY) N:o 1600/95 II osaston B jakson mukaisesti jaoteltuna CN-koodin ja alkuperämaan mukaan, 3. viimeistään joka kuukauden kymmenentenä päivänä edellisen kuukauden osalta, ensimmäisen kerran ennen 10 päivää elokuuta 1995 heinäkuun 1995 osalta, niiden tuotteiden CN-koodin ja alkuperämaan mukaan jaotellut määrät, joille on annettu tuontitodistus muulla tavoin kuin 1 ja 2 kohdan mukaisesti. (*) EY N:o L 151, 1.7.1995"2) Korvataan 6 artikla seuraavasti: "6 artikla Jäsenvaltioiden on ilmoitettava komissiolle: 1. Joka arkipäivä ennen kello kahdeksaatoista: a) vientitukea koskevan maitotuotteiden nimikkeistökoodin ja määräpaikkakoodin mukaan jaotellut määrät, joille on sinä päivänä haettu komission asetuksen (EY) N:o 1466/95 (*) 1 artiklassa tarkoitettua todistusta, tai tarvittaessa se, ettei todistushakemuksia ole jätetty, b) vientitukea koskevan maitotuotteiden nimikkeistökoodin ja määräpaikkakoodin mukaan jaotellut määrät, joille on sinä päivänä haettu asetuksen (EY) N:o 1466/95 6 artiklassa tarkoitettua väliaikaista todistusta, c) vientitukea koskevan maitotuotteiden nimikkeistökoodin ja määräpaikkakoodin mukaan jaotellut määrät, joille on sinä päivänä annettu b alakohdassa tarkoitettu todistus tai joiden osalta hakemus on hylätty, 2. Ennen joka kuukauden kuudettatoista päivää edellisen kuukauden osalta, ja ensimmäisen kerran ennen 16 päivää elokuuta 1995 heinäkuuta 1995 osalta: a) sellaisten todistushakemusten määrät, jotka on peruutettu asetuksen (EY) N:o 1466/95 8 artiklan 3 kohdan a alakohdan mukaisesti sekä kyseisen tuen määrä, b) sellaisten todistusten määrät, joihin on sovellettu asetuksen (ETY) N:o 3719/88 (**) 33 artiklan 2 kohdan viimeistä alakohtaa, sekä kyseisen tuen määrä, c) määrät, joita ei ole viety niitä koskevien todistusten voimassaoloaikana sekä vastaavat tuen määrät, d) määrät, joille on haettu asetuksen (EY) N:o 1466/95 3 kohdan 1 alakohdassa tarkoitetun koodin vaihtoa. 3. Ennen joka kuukauden kuudettatoista päivää n-2 kuukauden osalta, ja ensimmäisen kerran ennen 16 päivää marraskuuta 1995 heinäkuun ja elokuun 1995 osalta: a) CN-koodin ja määräpaikkakoodin mukaan jaotellut tukea saaneet tai saamatta jääneet määrät, joiden osalta tullimuodollisuudet on täytetty, b) määrät, joiden kuvaus on muutettu asetuksen (EY) N:o 1466/95 3 artiklan 2 kohdassa tarkoitetulla tavalla; tiedonannosta on käytävä ilmi, tarkoitetaanko a vai b kohtaa, c) asetuksen (EY) N:o 1466/95 3 artiklan 1 kohdan kolmannen alakohdan mukaisesti luokiteltujen tuotteiden määrät, jotka on viety kyseisen asetuksen 2 artiklan ensimmäisen ja toisen luetelmakohdan mukaisesti; viimeksi mainitun osalta tiedonannosta on käytävä ilmi komission asetuksen (ETY) N:o 3665/87 (***) asiaa koskevat säännökset, d) määrät, joihin on sovellettu asetuksen (ETY) N:o 3665/87 20 artiklan 3 kohdan säännöksiä sekä todistukseen merkityn määräpaikan mukaisen tuen ja tosiasiallisesti sovelletun tuen erotus. 4. Edellä 1 kohdan a ja b alakohdassa tarkoitetut tiedot on toimitettava IDES-järjestelmän välityksellä, muut tiedot telekopiona tai teleksillä. (*) EYVL N:o L 114, 28.6.1995, s. 22 (**) EYVL N:o L 331, 2.12.1988, s. 1 (***) EYVL N:o L 351, 14.12.1987, s. 1" 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Kuitenkin: - asetuksen (ETY) N:o 210/69 5 a artiklassa tarkoitetut tiedot voidaan toimittaa telekopiona tai teleksillä 10 päivään joulukuuta 1995 asti, - asetuksen (ETY) N:o 210/69 6 artiklan i) 1 kohdan a ja b alakohdassa tarkoitetut tiedot voidaan toimittaa telekopiona tai teleksillä 30 päivään syyskuuta 1995 asti, jos toimittaminen muulla tavoin on, asianmukaisesti perustelluista syistä, mahdotonta tai jos todistushakemuksia on jätetty enintään kymmenen päivää ja asetuksen (EY) N:o 1466/95 3 artiklan 1 kohdan 3 alakohdan mukaista tuoteluokkaa kohti ii) 3 kohdassa tarkoitetut tiedot voidaan toimittaa n-6 kuukauden osalta 15 päivään heinäkuuta 1996 asti, jos toimittaminen muulla tavoin on, asianmukaisesti perustelluista syistä, mahdotonta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 148, 30.6.1995 (3) EYVL N:o L 28, 5.2.1969, s. 1 (4) EYVL N:o L 109, 16.5.1995, s. 31